આ રીતે શાસ્ત્રોમાં શ્રદ્ધા એ જ આપણી આધ્યાત્મિક સાધનાનો પાયો છે. તેથી ભારતીય પરંપરાગત સનાતન સત્શાસ્ત્રોમાં તો શ્રદ્ધા રાખવાની જ છે પણ શ્રીજીમહારાજે અતિપ્રમાણરૂપ માન્ય ગણેલાં આઠ સદ્‌ગ્રંથોમાં વિશેષ શ્રદ્ધા રાખવાની છે. તેમાંય ખાસ કરીને તો શ્રીજીમહારાજે સર્વશાસ્ત્રોના પરમસાર-પરમરહસ્ય-પરમસિદ્ધાંતરૂપે આપેલ વચનામૃત અને શિક્ષાપત્રીમાં તો સંપૂર્ણ શ્રદ્ધા રાખવાની જ છે. તો જ આપણે આત્યંતિક કલ્યાણરૂપ પરમપ્રાપ્તિની અનુભૂતિ કરીને જીવન સાર્થક કરી શકીશું.